**Osnovna škola „Bol“**Hrvatskih iseljenika 10

21 000 Split
KLASA: 112-04/25-12/2
URBROJ: 2181-1-287/09-25-5
Split, 1.10.2025.

Temeljem članka 14. Pravilnika o postupku zapošljavanja te procjeni i vrednovanju kandidata za zapošljavanje (KLASA: 011-04/19-01/02, URBROJ: 2181-44-02-19-1 od 29. travnja 2019. godine) Povjerenstvo za procjenu i vrednovanje kandidata za zapošljavanje objavljuje

**POZIV NA TESTIRANJE KANDIDATA PUTEM RAZGOVORA**

I.

Pozivaju se kandidati koji su podnijeli pravodobne i potpune prijave te zadovoljavaju formalne uvjete Natječaja za radno mjesto **pomoćnika u nastavi, 4 izvršitelja /ice** na određeno nepuno radno vrijeme **25** sati tjedno na testiranje putem intervjua - razgovora. Osobe koje nisu podnijele pravovremenu i urednu prijavu ili ne ispunjavaju formalne uvjete predmetnog natječaja ne sudjeluju u daljnjem postupku.

II.

Testiranje kandidata putem razgovora održati će se u uredu ravnatelja Osnovne škole „Bol“, na adresi Hrvatskih iseljenika 10 u Splitu dana **6.10.2025. godine s početkom u 10:50 sati** prema terminu koji će svakom pozvanom kandidatu biti utvrđen u pozivu dostavljenom putem e-maila.

Ukoliko kandidat ne pristupi testiranju putem intervjua smatra se da je povukao prijavu na natječaj.

III.

Po dolasku na usmeno testiranje od kandidata će biti zatraženo predočiti odgovarajuću identifikacijsku ispravu radi utvrđivanja identiteta.

Kroz razgovor s kandidatima procjenjuju se profesionalna edukacija, specifična znanja, vještine, profesionalni ciljevi, interese, osobne karakteristike kandidata u neposrednoj vezi s radnim mjestom za koje je raspisan natječaj.

IV.

Nakon provedenog testiranja Povjerenstvo utvrđuje rang-listu kandidata prema ukupnom broju ostvarenih bodova te sastavlja Izvješće o provedenom postupku koje s rang-listom kandidata dostavlja ravnatelju Osnovne škole „Bol“ na daljnji postupak.

V.

O rezultatima natječaja kandidati će biti obaviješteni putem mrežnih stranica Osnovne škole „Bol“ [*http://os-bol-st.skole.hr/natjecaji*](http://os-bol-st.skole.hr/natjecaji) u roku petnaest (15) dana od dana sklapanja ugovora o radu s izabranim kandidatom.

 **Povjerenstvo za procjenu i vrednovanje**

 **kandidata za zapošljavanje**